הליארטוס

הליארטוס (ביוונית: Ἁλίαρτος, בלטינית: Haliartus) הייתה עיר עתיקה בבויאוטיה שביוון ואחת מחברות הליגה הבויאוטית. היא שכנה על גדתו הדרומית של אגם קופאיס (Κωπαΐς) (אנ'), בתוואי שבין ההר והאגם. על שמה קרויה כיום הרשות המקומית אליארטוס (אנ') המשתייכת למחוז המשנה בִיאוֹטְיָה (Βοιωτία, Viotía). העיר נזכרת על ידי הומרוס, המכנה אותה ποιήεις, "עֲטוּיַת הַדֶּשֶׁא", על שום כרי האחו המוריקים שלה. במהלך פלישת קסרקסס ליוון (484 לפנה"ס) הייתה הליארטוס העיר היחידה בבויאוטיה שנותרה נאמנה ליוונים ולא התמסרה למלך פרס ועל כן נחרבה בידי חייליו. לאחר ניצחון היוונים שוקמה העיר ונבנתה מחדש, ובמלחמה הפלופונסית הייתה אחת החשובות בבויאוטיה. היא זכורה בעיקר בשל הקרב שניטש ב-395 לפנה"ס למרגלות חומותיה בין צבאות ספרטה ותבאי, בו נהרג המצביא הספרטני ליסנדרוס. ב-171 לפנה"ס נחרבה הליארטוס בפעם השנייה. היא התייצבה לצדו של פרסאוס, מלך מוקדון במלחמתו נגד רומא, ובשל כך נכבשה על ידי הפראיטור לוקרטיוס, שמכר את תושביה לעבדות, בזז את פסליה ושאר שכיות החמדה שלה והחריבה עד היסוד. אדמתה נמסרה לידי האתונאים והיא לא שבה יותר לקדמותה. סטראבון כותב כי בימיו הייתה נטושה, ופאוסניאס, בתארו את המקום, מזכיר רק את ההֶרוֹאוֹן (אנ') של ליסנדרוס וכמה מקדשים שהועלו באש עוד בידי הפרסים ונותרו בחורבנם עד ימיו. ערך זה כולל קטעים מתורגמים מן החיבור Smith, William (editor), Dictionary of Greek and Roman Geography, 1854 הנמצא כיום ברשות הציבור. העתק דיגיטלי באתר Perseus. הומירוס, איליאדה / אודיסיה. תרגם מיוונית שאול טשרניחובסקי. ירושלים ותל אביב, הוצאת שוקן, תשי"ד. שירים הומיריים (המנונות / אפיגראמות / מלחמת הצפרדעים והעכברים). תרגם מיוונית שלמה שפאן. ירושלים, מוסד ביאליק, תשט"ז (1956). תוקידידיס, תולדות מלחמת פילופוניס, תרגם מיוונית והוסיף הערות א"א הלוי. הקדים מבוא א' פוקס. ירושלים, מוסד ביאליק, תשי"ט. פלוטארכוס, חיי אישים - אנשי יוון. תרגם מיוונית והוסיף הערות א"א הלוי. ירושלים, מוסד ביאליק, תשל"א (1971). Strabo, Geography. Edited and translated by Horace L. Jones. Loeb Classical Library. Cambridge, MA, Harvard University Press and London, William Heinemann, 1917-32. Digitized copy in: LacusCurtiius. Pausanias. Description of Greece. Translated by Jones, W. H. S. and Omerod, H. A. Loeb Classical Library. Cambridge, MA, Harvard University Press; London, William Heinemann, 1918. Digitized copy in: Theoi. Polybius. The Histories. Translated by W.R. Paton. Loeb Classical Library. Cambridge, MA, Harvard University Press; London, William Heinemann, 1922-1927. Digitized copy in: LacusCurtius. Livy, History of Rome. Translated by B.O. Foster, Evan T. Sage, F.G. Moore and A. Schlesinger. Loeb Classical Library. Cambridge, MA, Harvard University Press; London, William Heinemann, 1919-1959. Diodorus Siculus. Library of History. Translated by C.H. Oldfather, R.M. Geer, C.L. Sherman, F.R. Walton and C.B. Welles. Loeb Classical Library. Cambridge, MA, Harvard University Press; London, William Heinemann, 1933-1967. Xenophon, Hellenica. Translated by H. G. Dakyns. London and New York, Macmillan and Co., 1897. Digitized copy in: ebooks.adelaide.edu, s.v. "HALIARTOS Boiotia, Greece" in: Richard Stillwell et al (editors). The Princeton Encyclopedia of Classical Sites. Princeton, N.J., Princeton University Press. 1976. Digitized copy in: Perseus. מדיה וקבצים בנושא הליארטוס בוויקישיתוף סטראבון, 9.2 . הומרוס, איליאדה, 2.503; המנון לאפולון, 243. פאוסניאס, 9.32.5 . תוקידידס, ספר רביעי, צה. קסנופון, הלניקה, 3.5.17 ואילך; דיודורוס, 14.81; פלוטרכוס, ליסנדרוס, 28, 29; פאוסניאס, 3.5.3, 9.32.5 . פוליביוס, 30.18; ליוויוס, 42.63; סטראבון, 9.2 . פאוסניאנס, 9.33, 10.35.2 .